

## PLANINSKO DRUŠTVO BREŽICE

# vas vabi na izlet na

**DOBRČO 1634 m**

**v nedeljo, 26. novembra 2023. Odhod bo ob 6:00 izpred restavracije Štefanič v Brežicah**

**Vodnika: Sara Gregl in Matej Mlakar,** vodnika PZS

**Težavnost:** **lahka označena pot**, cca. 1000 m višinske razlike na poti

**Potrebna oprema:** primerna planinska oblačila in obutev z dobrim gumijastim podplatom, rezervno perilo, vetrovka, zaščita proti dežju ter mrazu (rokavice, kapa). Priporočljiva oprema: mini derezice in pohodne palice.

**Čas hoje:** 5-6 ur

**Prehrana in pijača:** v Koči na Dobrči (1478m)

**Prevoz:** kombi (cena 13 €) ter po potrebi še osebni avtomobili

**Prijave: do četrtka 23. 11. 2023** pri **Sari Gregl (031-422-646)**

**Opis poti:** Iz parkirišča pri cerkvi sv. Neže (700m) krenemo po grebenski planinski poti v smeri Breške gore (1211m), do koder bomo potrebovali dobro uro in pol hoje. Od tu naprej je še pol ure do Koče na Dobrči (1478m). Koča je odprta in tu bo čas za daljši počitek in okrepčilo, nato krenemo v smeri vrha Dobrče (1634m) in še malo naprej do Šentanskega vrha (1635m). Vrnemo se po krožni poti čez Lešansko planino (1450m) in nato Breško planino (1100m). Ob Bistriški planini (1050m) malo nižje je odcep ceste, po kateri se vrnemo nazaj na izhodišče.

Dolžina poti je 11 km, računamo na 5 ur zmerne hoje z občasnimi razgledi na južnih pobočjih ter lepo vreme, s postanki bomo hodili 5 do 6 ur.

V primeru slabe vremenske napovedi bo tura dan pred odhodom odpovedana.

**Vnaprejšnja prijava je potrebna** zaradi organizacije prevoza.

Če se izleta ne boste mogli udeležiti, se odjavite.

**OPOZORILO:**

S prijavo na izlet udeleženka, udeleženec potrdi, da je seznanjen z zahtevnostjo izleta, izpolnjuje zdravstvene, fizične in tehnične pogoje za varno sodelovanje na izletu ter ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika!

**Želimo vam varno in srečno hojo, ter lep planinski dan!**